《拟古诗十九首 其四 今日良宴会》
明代·孙蕡

南园有佳人，窈窕桃李颜。容华一何丽，顾盼生光妍。

进退礼自防，秉德幽且闲。良媒候嘉意，君子希令言。

鸿雁念俦侣，关睢鸣河间。盛年若流水，隐处独长叹。

作者简介：（1334—1389）广东顺德人，字仲衍，号西庵。博学工诗文。明兵下广东，蕡为何真作书请降。洪武中历虹县主簿、翰林典雅。预修《洪武正韵》。出为平原簿，坐事被逮，罚筑京师城垣。旋得释。十五年，起苏州经历，坐累戍辽东。又以尝为蓝玉题画，论死。有《西庵集》。